Rikunarita-ORG/Wikinium huggingface dataset:
# നിൽമണി ഫൂക്കൻ

| നിൽമണി ഫൂക്കൻ Nilmani Phookan |
| --- |
| ജനനം |  (1933-09-10) 10 സെപ്റ്റംബർ 1933 വയസ്സ്) Dergaon, Assam |
| തൊഴിൽ(s) | poet, academic |
| അറിയപ്പെടുന്നത് | symbolism |

നിൽമണി ഫൂക്കൻ (ജനനം: 10 സെപ്റ്റംബർ 1933 - 19 ജനുവരി 2023) ആസാമീസ് ഭാഷയിലുള്ള ഒരു ഇന്ത്യൻ കവിയും ഒരു അക്കാദമിക് വിദഗ്ധനുമാണ്.അദ്ദേഹത്തിന്റെ സൃഷ്ടികൾ പ്രതീകാത്മകതയാൽ സമ്പന്നമാണ്. ഫ്രഞ്ച് സൃഷ്ടികളിൽ നിന്നാണ് അദ്ദേഹം പ്രചോദനം ഉൾക്കൊണ്ടത്. Surya Henu Nami Ahe Ei Nodiyedi, Gulapi Jamur Lagna, and Kobita എന്നിവ അദ്ദേഹത്തിന്റെ പ്രധാന സൃഷ്ടികളാണ്. 2021ലെ ജ്ഞാനപീഠം അവാർഡ് ജേതാവാണ് ഇദ്ദേഹം . കവിത (കോബിത) എന്ന കവിതാ സമാഹാരത്തിന് 1981-ലെ അസമീസ് സാഹിത്യ അക്കാദമി അവാർഡും അദ്ദേഹത്തിന് ലഭിച്ചു .1990-ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി ആദരിച്ചു,[5] 2002-ൽ ഇന്ത്യയുടെ നാഷണൽ അക്കാദമി ഓഫ് ലെറ്റേഴ്‌സ് സാഹിത്യ അക്കാദമി നൽകുന്ന ഇന്ത്യയിലെ പരമോന്നത സാഹിത്യ ബഹുമതിയായ സാഹിത്യ അക്കാദമി ഫെല്ലോഷിപ്പും അദ്ദേഹത്തിന് ലഭിച്ചു..

## ആദ്യ കാല ജീവിതവും വിദ്യാഭ്യാസവും

ആസാമിലെ ഗോലാഘട്ട് ജില്ലയിലെ ഡെർഗാവിൽ ജനിച്ചു. 1961-ൽ ഗുവഹാത്തി സർവ്വകലാശാലയിൽ നിന്ന് ചരിത്രത്തിൽ ബിരുദാനന്തര ബിരുദം നേടി. 1950-കളുടെ തുടക്കം മുതൽ അദ്ദേഹം കവിതയെഴുതാൻ തുടങ്ങി

## തൊഴിൽ

1964-ൽ ഗുവാഹത്തിയിലെ ആര്യ വിദ്യാപീഠ് കോളേജിൽ അധ്യാപകനായി ഔദ്യോഗിക ജീവിതം ആരംഭിച്ച അദ്ദേഹം 1992-ൽ വിരമിക്കുന്നതുവരെ ജോലി ചെയ്തു.. ജാപ്പനീസ്, യൂറോപ്യൻ കവിതകളും അദ്ദേഹം അസമീസിലേക്ക് വിവർത്തനം ചെയ്തിട്ടുണ്ട്.

## സൃഷ്ടികൾ

* *Surya Heno Nami Ahe Ei Nadiyedi* ("The sun is said to come descending by this river"), 1963.
* *Manas-pratima*. Guwahati Book Stall, 1971.
* *Phuli Thaka Suryamukhi Phultor Phale* ("Towards the Blooming Sunflower"), 1971.
* *Kabita*. Sahitya Akademi Publications, 2001. ISBN 81-260-1058-4.
* *Selected Poems Of Nilmani Phookan*. tr. by Krishna Dulal Barua. Sahitya Akademi Publications, 2007. ISBN 81-260-2433-X.

## അംഗീകാരങ്ങൾ

* 2021 ഡിസംബറിൽ, പ്രഗത്ഭയായ കവിയും എഴുത്തുകാരിയുമായ നിൽമണി ഫൂക്കന് സാഹിത്യത്തിലെ ആജീവനാന്ത സംഭാവനയ്ക്കുള്ള അഭിമാനകരമായ ജ്ഞാനപീഠ പുരസ്കാരം ലഭിച്ചു.

1997-ൽ ഫൂക്കന് അസം വാലി ലിറ്റററി അവാർഡ് ലഭിച്ചു.

* കവിത (കോബിത) എന്ന കവിതാ സമാഹാരത്തിന് 1981-ലെ അസമീസ് സാഹിത്യ അക്കാദമി അവാർഡ് ലഭിച്ചു.

## അവലംബം
# ശോവന നാരായൺ

**ഇംഗ്ലീഷ് വിലാസം**

ശോവന നാരായൺ
പ്രമുഖയായ കഥക് നർത്തകിയാണ് **ശോവന നാരായൺ**.1992 ൽപത്മശ്രീ പുരസ്‌കാരം ലഭിച്ചിട്ടുണ്ട്. ബിർജു മഹാരാജിന്റെ ശിഷ്യയാണ്. ഇന്ത്യൻ ആഡിറ്റ്സ് ആൻഡ് ആക്കൗണ്ട്സ് സർവ്വീസ് ഉദ്യോഗസ്ഥയാണ്. ഇന്ത്യയിലെ ആസ്ട്രിയൻ അംബാസഡർ ഡോ. ഹെർബർട്ട് ട്രാക്സലിന്റെ ഭാര്യയാണ്.

## ജീവിതരേഖ

## കൃതികൾ

* ഇന്ത്യൻ ക്ലാസിക്കൽ ഡാൻസസ്(14 March 2005).
* പെർഫോമിംഗ് ആർട്സ് ഇൻ ഇന്ത്യ(2003).
* ഇന്ത്യൻ തീയറ്റർ ആൻഡ് ഡാൻസ് ട്രഡീഷൻസ്(1 January 2004).
* റിഥമിക് എക്കോസ് ആൻഡ് റിഫ്ളക്ഷൻസ് : കഥക്(1 February 1998).
* ഡാൻസ് ലെഗസി ഓഫ് പാടലീപുത്ര (1999).

## പുരസ്കാരം

* പത്മശ്രീ (1992)
* സംഗീത നാടക അക്കാദമി അവാർഡ്
* രാജീവ് ഗാന്ധി പുരസ്കാരം

## അവലംബം
# റഹ്‌മാൻ റാഹി

**ഇംഗ്ലീഷ് വിലാസം**
പ്രദർശിപ്പിക്കുക

**റെഹ്മാൻ റാഹി** ഒരു കശ്മീരി കവിയും പരിഭാഷകനും നിരൂപകനുമാണ്.

1925 മാർച്ച് 6-ന് ശ്രീനഗറിൽ ജനിച്ചു. സർക്കാർ കാര്യാലയത്തി‍ൽ ക്ലെർക്ക് ആയാണ് ഇദ്ദേഹം ഔദ്യോഗിക ജീവിതം ആരംഭിച്ചത്. പുരോഗമന സാഹിത്യ സംഘത്തിൽ സെക്രട്ടറിയായി പ്രവർത്തിച്ചിരുന്നു. 1961-ൽ ഇദ്ദേഹത്തിന്റെ *നവ്റോസ്-ഇ-സബ* എന്ന കവിതാസമാഹാരത്തിന് കേന്ദ്ര സാഹിത്യ അക്കാദമി പുരസ്കാരം ലഭിച്ചു. 2000-ൽ പദ്മശ്രീയും 2007-ൽ ഇന്ത്യയിലെ ഏറ്റവും ഉന്നതമായ സാഹിത്യപുരസ്കാരങ്ങളിൽ ഒന്നായ ജ്ഞാനപീഠവും ലഭിച്ചു. ജ്ഞാപീഠം ലഭിച്ച ആദ്യ കശ്മീരി സാഹിത്യകാരനാണ് ഇദ്ദേഹം.

*സന-വാനി സാസ്*, *കലം-എ-രഹി*, (കവിതകൾ) *കഹ്‌വത്* (സാഹിത്യ നിരൂപണം), *ബാബ ഫരീദ്* (പരിഭാഷ)‌ എന്നിവ ഇദ്ദേഹത്തിന്റെ പ്രധാന കൃതികളിൽ ചിലതാണ്.
# അജിത് കൗർ

**ഇംഗ്ലീഷ് വിലാസം**

| അജിത് കൗർ |
| --- |
|  |
| ജനനം |  (1934-11-16) 16 നവംബർ 1934 വയസ്സ്) lahor |
| തൊഴിൽ | Writer, poet, and novelist |
| ദേശീയത | Indian |
| വിദ്യാഭ്യാസം | M.A. Economics |
| Genre | Novel, short story, memoir |
| ശ്രദ്ധേയമായ രചന(കൾ) | Khanabadosh |
| അവാർഡുകൾ | Sahitya Academy Award 1985 Padma Shri Shiromani Sahityakar Award Baba Bali Award |
| പങ്കാളി | Rajinder Singh (Marriage 1952) |
| കുട്ടികൾ | Arpana Caur, Kendi Caur |

Ajit Cour and Harvinder Singh ( Chandigarh) ,Punjabi Language writers in Delhi,13 Sept. 2024 .
ഒരു ഇന്ത്യൻ എഴുത്തുകാരിയാണ് **അജിത് കൌർ (Ajit Cour)**. 1934 ൽ ലാഹോറിൽ ജനിച്ചു. പ്രാഥമിക വിദ്യാഭ്യാസം ലാഹോറിലായിരുന്നു. വിഭജനത്തിനുശേഷം അവരുടെ കുടുംബം ദില്ലിയിലേക്ക് താമസം മാറി. അവർ സാമ്പത്തികശാസ്ത്രത്തിൽ ബിരുദാനന്തര ബിരുദം നേടിയിട്ടുണ്ട്. പഞ്ചാബി ഭാഷയിൽ നോവലുകളും ചെറുകഥകളും എഴുതിയിട്ടുണ്ട്. അജിത് കൌറിനു 1985 ൽ സാഹിത്യ അക്കാദമി അവാർഡും 2006 ൽ പത്മശ്രീയും ലഭിച്ചു.

## കൃതികൾ

* ഘനാബദോഷ്
* ഗുൽബാനോ
* മെഹക് ദീ മൌത്
* ധൂപ് വാലാ ശെഹർ

## അവലംബം

*
* "Padma Awards" (PDF). Ministry of Home Affairs, Government of India. 2015. Retrieved 21 July 2015.
*  Archived 2016-05-06 at the Wayback Machine
# ലക്ഷ്മൺ മാനേ

| ലക്ഷ്മൺ മാനേ |
| --- |
| ജനനം | (1949-06-01)1 ജൂൺ 1949 |
| തൊഴിൽ(s) | എഴുത്തുകാരൻ, സാമൂഹിക പ്രവർത്തകൻ. |
| അറിയപ്പെടുന്നത് | His autobiography *Upara* and his work for upliftment of nomadic tribes in India. |

ഒരു മറാഠി എഴുത്തുകാരനും, മഹാരാഷ്ട്രയിൽ നിന്നുള്ള സാമൂഹിക പ്രവർത്തകനുമാണ് **ലക്ഷ്മൺ ബാപ്പു മാനേ** (ജനനം 1949 ജൂൺ 1). 1980 ൽ തന്റെ ആത്മകഥയായ 'ആഷസ്സൈഡർ' പ്രസിദ്ധീകരിച്ചതിനു ശേഷം പെട്ടെന്ന് പ്രശസ്തിയിലേക്ക് മാൻ വന്നു. 1981 ൽ സാഹിത്യ അക്കാദമി പുരസ്കാരവും, 2009 ൽ പത്മശ്രീയും ലഭിച്ചു. മഹാരാഷ്ട്ര നിയമസഭയുടെ മുൻ അംഗമാണ്.

## അവലംബം
# ഗോവിന്ദ് ചന്ദ്ര പാണ്ഡേ

**ഇംഗ്ലീഷ് വിലാസം**
പ്രദർശിപ്പിക്കുക

| ഗോവിന്ദ് ചന്ദ്ര പാണ്ഡേ |
| --- |
|  |
| ജനനം | (1923-07-30)ജൂലൈ 30, 1923 |
| അറിയപ്പെടുന്നത് | ചരിത്രകാരൻ |
| അവാർഡുകൾ | പത്മഭൂഷൺ (2003) |

വേദകാലത്തെയും ബുദ്ധകാലത്തെയും കുറിച്ച് പഠനം നടത്തിയ ചരിത്രകാരനാണ് **ഗോവിന്ദ് ചന്ദ്ര പാണ്ഡേ** (1923 ജൂലൈ 30 - 2011 മേയ് 22).

## ജീവിതരേഖ

1923 ജൂലൈ 30ന് ജനിച്ചു. ജയ്പൂർ, അലഹബാദ് യൂണിവേഴ്സിറ്റികളിൽ അധ്യാപകനും വൈസ് ചാൻസിലറുമായിരുന്നു. സിംലയിലെ ഇന്ത്യൻ ഇൻസ്റ്റിറ്റ്യൂട്ട് ഓഫ് അഡ്വാൻസ് സ്റ്റഡിയുടെ ചെയർമാനായിരുന്നു. സെൻട്രൽ ടിബറ്റൻ സൊസൈറ്റിയുടെയും അലഹബാദ് മ്യൂസിയം സൊസൈറ്റിയുടെയും ചെയർമാനായിരുന്നു. 2011 മേയ് 22ന് അന്തരിച്ചു.

## സാഹിത്യ ജീവിതം

കലയുടെയും ഇന്ത്യൻ ശാസ്ത്രത്തിന്റെയും ചരിത്രങ്ങൾ എഡിറ്റ് ചെയ്തിട്ടുണ്ട്. അവസാനമായി ഋഗ്വേദത്തെ ഹിന്ദിയിലേക്ക് പരിഭാഷ ചെയ്തിരുന്നു. ലോക്ഭാരതി ബുക്ക്സെല്ലേഴ്സ് ആ​ണ് ഇത് പുറത്തിറക്കിയത്.

## കൃതികൾ

* ലൈഫ് ആന്റ് തോട്ട് ഓഫ് ശങ്കരാചാര്യ
* ബൗദ്ധ ധർമ്മ കേ വികാസ് കാ ഇതിഹാസ് (बौद्ध धर्म के विकास का इतिहास)
* അപോഹസിദ്ധി (अपोहसिद्धि)
* ന്യായബിന്ദു (न्यायबिन्दु)
* മൂല്യ മീമാംസ (मूल्य मीमांसा) (2005)
* വൈദിക് സംസ്കൃതി (वैदिक संस्कृति)
* ഋഗ്വേദം

## പുരസ്കാരങ്ങൾ

* സരസ്വതി സമ്മാൻ

 വിക്കിചൊല്ലുകളിലെ ഗോവിന്ദ് ചന്ദ്ര പാണ്ഡേ എന്ന താളിൽ ഈ ലേഖനവുമായി ബന്ധപ്പെട്ട ചൊല്ലുകൾ ലഭ്യമാണ്‌:
## അവലംബം
# ഉർവ്വശി ഭൂട്ടാലിയ

**ഇംഗ്ലീഷ് വിലാസം**

| ഉർവ്വശി ഭൂട്ടാലിയ |
| --- |
| ഉർവ്വശി ഭൂട്ടാലിയ 2011 ൽ |
| ജനനം | 1952 (വയസ്സ് 73–74) ഹരിയാനയിലെ അംബാല  |
| തൊഴിൽ(s) | ചരിത്രകാരി, പ്രസാധക  |
| വെബ്സൈറ്റ് | www.zubaanbooks.com |

ഇന്ത്യയിലെ പ്രശസ്ത സ്ത്രീപക്ഷ സാമൂഹിക പ്രവർത്തകയും പ്രസാധകയുമാണ് **ഉർവ്വശി ഭൂട്ടാലിയ**. (ഇംഗ്ലീഷ്: **Urvashi Butalia**) (ജനനം:1952) റിതു മേനോനുമായി  ചേർന്ന്  കലി എന്ന പേരിൽ ഒരു പുസ്തക പ്രസാധനകേന്ദ്രം സ്ഥാപിച്ചു.  പിന്നീട് ഈ സ്ഥാപനം നിർത്തുകയും സ്വന്തമായി സുബാൻ ബുക്സ് എന്ന പേരിൽ മറ്റൊരു പ്രസാധനകേന്ദ്രംആരംഭിക്കുകയും ചെയ്തു.

## ജീവിതരേഖ

ഹരിയാനയിലെ അംബാലയിൽ ഒരു സമ്പന്ന, മുന്നാക്ക, നിരീശ്വരവാദ നിലപാടുകളുള്ള പഞ്ചാബി കുടുംബത്തിലാണ് ഉർവ്വശി ഭൂട്ടാലിയ ജനിച്ചത്. അച്ഛൻ  ജോഗീന്ദർ  സിങ്ങ്  ഭൂട്ടാലിയയും  അമ്മ സുഭദ്ര ഭൂട്ടാലിയയും. അമ്മ സുഭദ്ര ഒരു സ്ത്രീപക്ഷവാദിയും  സ്വന്തമായി കൗൺസലിങ്ങ് കേന്ദ്രം നടത്തിയിരുന്നവരുമായിരിന്നു.  ഉർവ്വശിക്ക്  ബേല  എന്ന  മൂത്ത സഹോദരിയും പങ്കജ്,  രാഹുൽ എന്നിങ്ങനെ രണ്ട് ഇളയ സഹോദരന്മാരും ഉണ്ട്.  പങ്കജ് ഇടതുപക്ഷ ചിന്താഗതിക്കാരനായ ഒരു ഹ്രസ്വചിത്ര  സംവിധായകനാണ്.  1971 ൽ ഡൽഹി സർവകലാശലയുടെ കീഴിലുള്ള മിറാൻഡാ ഹൗസിൽ നിന്നും ബി.എ. ബിരുദം കരസ്ഥമാക്കിയ ശേഷം 1973 ൽ ഡൽഹി സർവകലാശാലൗയിൽ നിന്ന് സാഹിത്യത്തിൽ ബിരുദാനന്തര ബിരുദവും നേടി; 1977 ൽ ലണ്ടൻ സർവകലാശാലയിൽ നിന്ന് ദക്ഷീണേഷ്യൻ പഠനങ്ങളിൽ മറ്റൊരു ബിരുദാനന്തബിരുദവും നേടി .

## പൊതു ജീവിതം

ബിരുദാനന്തര ബിരുദങ്ങൾക്ക് ശേഷം ഉർവ്വശി ഡൽഹിയിൽ ഓക്സ്ഫോർഡ് സർവകലാശാല പ്രസ്സിൽ ജോലിയിൽ പ്രവേശിച്ചു, പിന്നീട് ലണ്ടൻ കേന്ദ്രീകരിച്ചു നടന്നു വന്ന സെഡ് ബുക്സിൽ പത്രാധിപരായി ജോലി നോക്കി. അതിനുശേഷം ഇന്ത്യയിലേക്ക് മടങ്ങിയെത്തി റിതു മേനോനുമായി ചേർന്ന് 1984 ൽ കലി ഫോർ വുമൺ എന്ന പ്രസ്ഥാനം ആരംഭിച്ചു.

## രചനകൾ

* Urvashi Butalia; Ritu Menon; Kali for Women (1992). *In Other Words: New Writing by Indian Women*. Kali for Women. ISBN 978-81-85107-48-6.
* Urvashi Butalia; Ritu Menon (1995). *Making a Difference: Feminist Publishing in the South*. Bellagio Pub. Network.
* Tanika Sarkar; Urvashi Butalia (1995). *Women and the Hindu Right: A Collection of Essays*. Kali For Women. ISBN 978-81-85107-66-0.
* Tanika Sarkar; Urvashi Butalia (1995). *Women and Right Wing Movements: Indian Experiences*. Zed Books, London. ISBN 978-1-85649-289-8.
* Urvashi Butalia (1998). *The Other Side of Silence: Voices from the Partition of India*. Penguin Books India. ISBN 978-0-14-027171-3.
* Urvashi Butalia (2002). *Speaking Peace: Women's Voices from Kashmir*. Kali for Women. ISBN 978-81-86706-43-5.
* Urvashi Butalia (ed.) (2006). *Inner Line: The Zubaan Book of Stories by Indian Women*. Zubaan. ISBN 978-81-89013-77-6. `{{cite book}}`: `|last=` has generic name (help)

## റഫറൻസുകൾ

## പുറമേക്കുള്ള കണ്ണികൾ

* Zubaan Books, website
* Biography as a member of the 2006 Lettre Ulysses Award jury
* Interview by Anupama Arora and Sandrine Sanos, *Journal of Feminist Scholarship* 6 (Spring 2014) Archived 2016-11-19 at the Wayback Machine
# നഹീദ് ആബിദി

**ഇംഗ്ലീഷ് വിലാസം**

| Naheed Abidi |
| --- |
| Naheed Abidi, calls on Narendra Modi, the Prime Minister of India |
| ജനനം | 1961 (വയസ്സ് 64–65) India |
| തൊഴിൽ(s) | Indian scholar and writer |
| ജീവിതപങ്കാളി | Ehtesham Abidi |
| കുട്ടികൾ | a son and a daughter |
| അവാർഡുകൾ | Padma Shri |
| വെബ്സൈറ്റ് | Official web site |

**നഹീദ് ആബിദി** ഒരു ഇന്ത്യൻ സംസ്കൃത പണ്ഡിതയും എഴുത്തുകാരിയുമാണ്. 2014 -ൽ സാഹിത്യരംഗത്തെ സംഭാവനകൾ കണക്കിലെടുത്ത് ഇന്ത്യൻ സർക്കാർ രാഷ്ട്രത്തിന്റെ നാലാമത്തെ പരമോന്നത സിവിലിയൻ ബഹുമതിയായ പത്മശ്രീ നൽകി അവരെ ആദരിച്ചു.

## ജീവിതരേഖ

ഇന്ത്യൻ സംസ്ഥാനമായ ഉത്തർപ്രദേശിലെ മിർസാപൂരിലെ ഒരു മുസ്ലീം ജമീന്ദാരി കുടുംബത്തിൽ 1961 ലാണ് നഹീദ് ആബിദി ജനിച്ചത്. സംസ്കൃതം വിഷയമായി തിരഞ്ഞെടുത്ത അബീദി കമല മഹേശ്വരി ഡിഗ്രി കോളേജിൽ ബിരുദം നേടിയശേഷം മിർസാപൂരിലെ കെ.വി. ഡിഗ്രി കോളേജിൽ നിന്ന് എം.എ.യും നേടി.

## അവലംബം
# ബെറ്റീന ശാരദ ബോമർ

**ഇംഗ്ലീഷ് വിലാസം**

| ബെറ്റീന ശാരദ ബോമർ |
| --- |
| ബെറ്റീന ശാരദ ബോമർ |
| ജനനം | (1940-04-12)ഏപ്രിൽ 12, 1940 സാൽസ്ബർഗ്, ആസ്ട്രിയ |
| തൊഴിൽ(s) | അദ്ധ്യാപിക, ഇൻഡോളജിസ്റ്റ്, ഗവേഷക |

നിരവധി വിദേശ സർവകലാശാലകളിൽ മതപഠന വിഭാഗത്തിലെ അദ്ധ്യാപികയായും ഗവേഷകയായും പ്രവർത്തിച്ചിട്ടുള്ള വനിതയാണ് **ഡോ. ബെറ്റീന ശാരദ ബോമർ**. ഇന്ത്യൻ പൗരത്വം സ്വീകരിച്ച ഇവർ ആസ്ട്രിയൻ സ്വദേശിയാണ്

## ജീവിതരേഖ

ആസ്ട്രിയയിൽ പ്രൊഫസർ എഡ്വേഡ് ബോമറുടെയും വലേറി ബോമറുടെയും മകളായി ജനിച്ചു. മ്യൂണിച്ച് സർവകലാശാലയിൽ നിന്നു ഹിന്ദു മത പഠനത്തിൽ ഡോക്ടറേറ്റ് നേടി. ഭാരതീയ ദർശനത്തിലും സംസ്കൃതത്തിലും ബനാറസ് സർവകലാശാലയിൽ ഗവേഷണം നടത്തി. വാരണാസിയിലെ അഭിനവഗുപ്ത ഗവേഷണ ലൈബ്രറിയുടെ ഡയറക്ടറാണ്.

## പുരസ്കാരങ്ങൾ

* പത്മശ്രീ (2015)

## അവലംബം

## പുറം കണ്ണികൾ

* വെബ്‌സൈറ്റ്
# ദമയന്തി ബെസ്ര

Damayanti Beshra സാന്താലി എഴുത്തുകാരിയും കവിയുമാണ് **ദമയന്തി ബെസ്ര**. 2009 ൽ അവർക്ക് സാഹിത്യ അക്കാദമി അവാർഡ് ലഭിച്ചു. സാന്താലി ഭാഷയിൽ കരം ദാർ എന്ന പേരിൽ ആദ്യത്തെ വനിതാ മാസികയും അവർ പ്രസിദ്ധീകരിക്കുന്നു. 2020 ൽ അവർക്ക് പത്മശ്രീ ലഭിച്ചു.

## അവലംബം
# സിർപ്പി ബാലസുബ്രമണ്യം

**ഇംഗ്ലീഷ് വിലാസം**

| സിർപ്പി ബാലസുബ്രമണ്യം |
| --- |
| സിർപ്പി ബാലസുബ്രമണ്യം |
| ജനനം | (1936-07-29)ജൂലൈ 29, 1936 കോയമ്പത്തൂർ, തമിഴ്നാട് |
| തൊഴിൽ(s) | തമിഴ് കവി സാഹിത്യ വിമർശകൻ |

തമിഴ് കവി, സാഹിത്യ വിമർശകൻ, പണ്ഡിതൻ എന്നീ നിലകളിൽ പ്രശസ്തനാണ് **സിർപ്പി ബാലസുബ്രമണ്യം** (29 ജൂലൈ 1936). വിവർത്തനത്തിനും (ലളിതാംബിക അന്തർജ്ജനത്തിന്റെ അഗ്നിസാക്ഷി തമിഴിലാക്കി) കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരങ്ങൾ ലഭിച്ചിട്ടുണ്ട്.

## ജീവിതരേഖ

കോയമ്പത്തൂർ ജില്ലയിലെ ആത്തുപൊള്ളാച്ചി ഗ്രാമത്തിൽ ജനിച്ചു. തമിഴിൽ ബിരുദാനന്ദര ബിരുദവും ഡോക്ടറേറ്റും നേടി. ഭാരതിയാർ സർവകലാശാലയിൽ അദ്ധ്യാപകനായിരുന്നു. 1970 കളിൽ വാനമ്പാടി പ്രസ്ഥാനം എന്നറിയപ്പെട്ട തമിഴ് സാഹിത്യ മുന്നേറ്റത്തിന്റെ തുടക്കകാരനായിരുന്നു. വാനമ്പാടി, അന്നം വിടും ദൂത് തുടങ്ങിയ ലിറ്റിൽ മാസികകളുടെ പത്രാധിപരായും പ്രവർത്തിച്ചു. പത്തോളം കാവ്യ സമാഹാരങ്ങളും വിമർശന ഗ്രന്ഥങ്ങളും പ്രസിദ്ധപ്പെടുത്തിയിട്ടുണ്ട്. 2003 ൽ ഒരു ഗ്രാമത്തു നദി എന്ന കാവ്യ സമാഹാരത്തിന് കവിതയ്ക്കുമുള്ള കേന്ദ്ര സാഹിത്യ അക്കാദമി പുരസ്‌കാരം ലഭിച്ചു.
2001 ൽ ലളിതാംബിക അന്തർജ്ജനത്തിന്റെ അഗ്നിസാക്ഷി തമിഴിലാക്കിയതിന് വിവർത്തനത്തിനുള്ള കേന്ദ്ര സാഹിത്യ അക്കാദമി പുരസ്‌കാരം ലഭിച്ചിട്ടുണ്ട്. നിലവിൽ സാഹിത്യ അക്കാദമിയുടെ തമിവ് ഉപദേശക സമിതി കൺവീനറാണ്.

## കൃതികൾ

### കവിത

* *നിലവുപ്പൂ* (1963)
* *സിരിത്ത മുത്തുക്കൾ* (1968)
* *സർപ്പ യാഗം* (1976)
* *മൗനമയക്കങ്കൾ* (1982)
* *സൂര്യനിഴൽ* (1990)
* *രാഹു* (1996)
* *മാർഗഴിപാവൈ* (2010)
* *പൂജ്യങ്കളിൻ സങ്കിലി*
* *ഭാരതി കൈതി എൺ 203*

### സാഹിത്യ വിമർശനം

* *ഇലക്കിയ ചിന്തനൈ* (1989)
* സുബ്രമണ്യഭാരതിയും വള്ളത്തോളും - ഒരു താരതമ്യ പഠനം
* *സിർപ്പിയിൻ കട്ടുരൈകൾ* (1996)
* *രാമലിംഗ വള്ളലാറിൻ അരുട്പാ തിരട്ടു* (2001)

## പുരസ്കാരങ്ങൾ

* ഭാരതിദാസൻ പുരസ്കാരം(1987)
* തമിഴ്നാട് സർക്കാരിന്റെ പുരസ്കാരം
* തമിഴ് സർവകലാശാല പുരസ്കാരം
* കേന്ദ്ര സാഹിത്യ അക്കാദമി പുരസ്‌കാരം-വിവർത്തനം (2001)
* കേന്ദ്ര സാഹിത്യ അക്കാദമി പുരസ്‌കാരം-കവിത(2003)

## അവലംബം

## പുറം കണ്ണികൾ

* Sirpi, a poet with clear vision: Kalam
# പി. നാരായണക്കുറുപ്പ്

**ഇംഗ്ലീഷ് വിലാസം**

കവിതയ്ക്കും നിരൂപണത്തിനും കേരള സാഹിത്യ അക്കാദമി അവാർഡ് ലഭിച്ച പ്രമുഖ മലയാള എഴുത്തുകാരനാണ് **പി. നാരായണക്കുറുപ്പ്**.

## ജീവിതരേഖ

ആലപ്പുഴ ജില്ലയിലെ ഹരിപ്പാടിൽ 5 സെപ്റ്റംബർ 1934 ൽ ജനിച്ചു. ഇംഗ്ലീഷ്‌ സാഹിത്യത്തിൽ എം.എ. ബിരുദം നേടി. കേന്ദ്ര വാർത്താവകുപ്പ്‌, കേരള ഭാഷാ ഇൻസ്‌റ്റിറ്റ്യൂട്ട്‌ എന്നിവയുടെ എഡിറ്റർ, റിസർച്‌ ഓഫീസർ എന്നീ നിലകളിൽ പ്രലർത്തിച്ചു. സ്കൂൾ വിദ്യാഭ്യാസം കരുവാറ്റ എൻ.എസ്.എസ്. ഹൈസ്കൂളിലും, കോളജ് വിദ്യാഭ്യാസം ആലപ്പുഴ എസ്.ഡി. കോളജ്, തിരുവനന്തപുരം യൂണിവേഴ്സിറ്റി കോളജ്, തിരുവനന്തപുരം ട്രെയിനിംഗ് കോളജ്, ഗാസിയാബാദിലെ എം. എം. കോളജ് എന്നിവിടങ്ങളിലും പൂർത്തിയാക്കി. ഇംഗ്ലീഷ് സാഹിത്യത്തിൽ ബിരുദാനന്തരബിരുദവും ബി.എഡും പാസ്സായ നാരായണക്കുറുപ്പ് 1956-ൽ അധ്യാപകനായാണ് ജോലിയിൽ പ്രവേശിച്ചത്. 1957-ൽ സെൻട്രൽ സെക്രട്ടേറിയേറ്റ് സർവീസിലും 1971-75 കാലത്ത് കേരള ഭാഷാ ഇൻസ്റ്റിറ്റ്യൂട്ടിലും (റിസർച്ച് ഓഫീസർ) പ്രവർത്തിച്ച ഇദ്ദേഹം, സെൻട്രൽ ഇൻഫർമേഷൻ സർവീസിൽ എഡിറ്റർ, വിശ്വവിജ്ഞാനകോശം, സർവവിജ്ഞാനകോശം ഇൻസ്റ്റിറ്റ്യൂട്ട് എന്നിവയിൽ ഗസ്റ്റ് എഡിറ്റർ, ആഗ്രയിലെ സൻസ്കാർ ഭാരതിയുടെ വൈസ് പ്രസിഡന്റ് എന്നീ നിലകളിലും സേവനമനുഷ്ഠിച്ചിട്ടുണ്ട്. 1986-ൽ കേന്ദ്രസർവീസിൽ നിന്നു പിരിഞ്ഞു. അന്ത്യം, 20 ജൂൺ 2026ന് വാർധക്യ സഹജമായ അസുഖങ്ങളെ തുടർന്ന് 91ആം വയസിൽ തിരുവനന്തപുരത്തെ സ്വവസതിയിൽ.

## പ്രധാന കാവ്യസമാഹാരങ്ങൾ.

* അസ്‌ത്രമാല്യം
* ഹംസധ്വനി
* അപൂർണതയുടെ സൗന്ദര്യം
* നാറാണത്തു കവിത
* കുറുംകവിത
* ഭൂപാളം
* നിശാഗന്ധി
* ഹംസധ്വനി
* അമ്മത്തോറ്റം
* സാമം സംഘർഷം
* ശ്യാമസുന്ദരം
* ആയർകുലത്തിലെ വെണ്ണ

## നിരൂപണ ഗ്രന്ഥങ്ങൾ

* കവിയും കവിതയും രണ്ടു ഭാഗങ്ങളിൽ (നിരൂപണം)
* വൃത്തപഠനം
* കാവ്യബിംബം
* ഭാഷാവൃത്തപഠനം
* തനതുകവിത
* തനതുനാടകം
* കവിതയിലെ റിയലിസം

## മറ്റുള്ളവ

* ഈശ്വരന്റെ സ്വന്തം നാട് (യാത്രാവിവരണം)
* ജവഹർലാൽ നെഹ്റു (ജീവചരിത്രം)
* ഉണ്ണായിവാര്യർ (ഇംഗ്ലീഷിലുള്ള ജീവചരിത്രവും കാവ്യപഠനവും)
* ബ്ലാക്ക്മണി (നോവൽ)
* ഝാൻസിറാണി (ആട്ടക്കഥ)
* ആറ് ഷെയ്ക്സ്പിയർ നാടകങ്ങൾ
* ഗേഥേയുടെ ഫൌസ്റ്റ് കാവ്യനാടകം (വിവർത്തനം )

## പുരസ്കാരങ്ങൾ

* കേരളസാഹിത്യ അക്കാദമിയുടെ അവാർഡ്‌ (കവിയും കവിതയും - നിരൂപണം 1986)
* കേരളസാഹിത്യ അക്കാദമിയുടെ അവാർഡ്‌ (നിശാഗന്ധി - കവിത 1990)
* ഓടക്കുഴൽ അവാർഡ്‌ (നിശാഗന്ധി - 1991)
* കേരള പാണിനി പുരസ്‌കാരം (മലയാള വൃത്തപഠനം - 1996) കിട്ടി.
* ബാലസാഹിത്യ കൃതി (കവിത)ക്കുള്ള സംസ്ഥാന അവാർഡ് (കോലപ്പൻ പാണ്ടിത്തട്ടാൻ - 2002)
* ഉള്ളൂർ അവാർഡ് (സാമം സംഘർഷം - (2005)
* വള്ളത്തോൾ പുരസ്കാരം (2014)

പദ്മശ്രീ.2022

## അവലംബം

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ പി. നാരായണക്കുറുപ്പ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# ദർബാർ (ചലച്ചിത്രം)

**ഇംഗ്ലീഷ് വിലാസം**
പ്രദർശിപ്പിക്കുക

| ദർബാർ |
| --- |
| സംവിധാനം | എ.ആർ. മുരുകദാസ് |
| കഥ | എ.ആർ. മുരുകദാസ് |
| തിരക്കഥ | എ.ആർ. മുരുകദാസ് |
| നിർമ്മാണം | അല്ലിരാജ സുബാഷ്കരൻ |
| അഭിനേതാക്കൾ | രജനികാന്ത് നയൻതാര |
| ഛായാഗ്രഹണം | സന്തോഷ് ശിവൻ |
| ചിത്രസംയോജനം | ശ്രീകർ പ്രസാദ് |
| സംഗീതം | അനിരുദ്ധ് രവിചന്ദർ |
| നിർമ്മാണ കമ്പനി | ലൈക്ക പ്രൊഡക്ഷൻസ് |
| വിതരണം | ലൈക്ക പ്രൊഡക്ഷൻസ് |
| റിലീസ് തീയതി | 9 ജനുവരി 2020 |
| ബജറ്റ് | ₹220 കോടി |
| ബോക്സ് ഓഫീസ് | ₹250 കോടി |

 എ.ആർ. മുരുകദാസ് സംവിധാനം ചെയ്ത് 2020-ൽ പുറത്തിറങ്ങിയ ഒരു തമിഴ് ചലച്ചിത്രമാണ് **ദർബാർ**. ലൈക്ക പ്രൊഡക്ഷൻസ് നിർമ്മിച്ച ഈ ചിത്രത്തിൽ രജിനികാന്ത്, നയൻതാര എന്നിവരാണ് കേന്ദ്ര കഥാപാത്രങ്ങളെ അവതരിപ്പിക്കുന്നത്.

രജനികാന്തും നയൻതാരയും കേന്ദ്ര കഥാപാത്രങ്ങളെ അവതരിപ്പിക്കുന്ന ആദ്യത്തെ ചലച്ചിത്രമാണ് ദർബാർ. എന്നിരുന്നാലും ചന്ദ്രമുഖി, ശിവാജി, കുസേലൻ, കഥാനായുഡു എന്നീ ചലച്ചിത്രങ്ങളിലും ഇരുവരും ഒരുമിച്ച് അഭിനയിച്ചിട്ടുണ്ട്.

ചിത്രത്തിന്റെ സംഗീത സംവിധാനം നിർവ്വഹിക്കുന്നത് അനിരുദ്ധ് രവിചന്ദറും ഛായാഗ്രാഹണം നിർവ്വഹിക്കുന്നത് സന്തോഷ് ശിവനുമാണ്. ശ്രീകർ പ്രസാദാണ് ചിത്ര സംയോജകനായി പ്രവർത്തിക്കുന്നത്.

ദർബാർ എന്ന ചിത്രത്തിൽ രജിനികാന്ത് ഒരു പോലീസ് ഉദ്യോഗസ്ഥന്റെ കഥാപാത്രത്തെയാണ് അവതരിപ്പിക്കുന്നത്. ഇതിനു മുൻപ് മൂൺട്രു മുഖം, പാണ്ഡ്യൻ, ജരഫ്താർ, കൊടി പറക്കുതു എന്നീ ചലച്ചിത്രങ്ങളിലും രജിനികാന്ത് പോലീസ് ഉദ്യോഗസ്ഥനായി അഭിനയിച്ചിട്ടുണ്ട്.

2019 ഏപ്രിൽ 10ാം തീയതി ഈ ചലച്ചിത്രത്തിന്റെ ചിത്രീകരണം ആരംഭിച്ചു. ചിത്രത്തിന്റെ ഫസ്റ്റ് ലുക്ക് പോസ്റ്റർ 2019 ഏപ്രിൽ 9 - ന് ഔദ്യോഗികമായി റിലീസ് ചെയ്തു.

2020 ജനുവരി 9ാം തീയതി പൊങ്കൽ ദിനത്തോടനുബന്ധിച്ച് "ദർബാർ" റിലീസ് ചെയ്തു.

## അഭിനേതാക്കൾ

* രജനികാന്ത് - ആദിത്യ അരുണാചലം IPS \* നയൻതാര - ലില്ലി \*സുനിൽ ഷെട്ടി - ഹരിഹരൻ \*നിവേദ തോമസ് - വളളിക്കാമു \*ജാതിൻ ശർമ്മ - ഗുണ്ടാ തലവൻ

## അവലംബം

## പുറം കണ്ണികൾ

* *ദർബാർ* ഇന്റർനെറ്റ് മൂവി ഡാറ്റാബേസിൽ
# സുനന്ദ (ചലച്ചിത്ര നടി)

| Sunanda |
| --- |
| ജനനം | Kerala, India |
| തൊഴിൽ | Indian film playback singer |
| സജീവ കാലം | 1984–1995 |

ഒരു തെന്നിന്ത്യൻ ചലച്ചിത്ര നടിയും പിന്നണി ഗായികയുമാണു **സുനന്ദ.** ഗുരുദക്ഷിണയിലെ നായികയായ ഇവർ ആദ്യകാലത്ത്, ഏതാനും മലയാള ചലച്ചിത്രങ്ങളിലും അഭിനയിച്ചിട്ടുണ്ട്.

## അഭിനയിച്ച മലയാള സിനിമകൾ

* ബീന
* പ്രഭാതസന്ധ്യ
* ചന്ദ്രബിംബം
* നദി മുതൽ നദി വരെ
* പ്രേം നസീറിനെ കാണ്മാനില്ല
* ഗുരുദക്ഷിണ

## അവലംബം

## പുറത്തേക്കുള്ള കണ്ണികൾ

* ഇന്റർനെറ്റ് മൂവി ഡാറ്റാബേസിൽ നിന്ന് സുനന്ദ
* സുനന്ദ
# സൈന്യം (ചലച്ചിത്രം)

| സൈന്യം |
| --- |
| align=center |
| സംവിധാനം | ജോഷി |
| കഥ | എസ്.എൻ. സ്വാമി |
| നിർമ്മാണം | എവർഷൈൻ മണി& അമ്പു |
| അഭിനേതാക്കൾ | മമ്മുട്ടി സുകുമാരൻ വിക്രം ദിലീപ് മുകേഷ് മോഹിനി പ്രിയാ രാമൻ |
| ഛായാഗ്രഹണം | ജയാനൻ വിൻസന്റ് |
| ചിത്രസംയോജനം | കെ. ശങ്കുണ്ണി |
| സംഗീതം | എസ്.പി. വെങ്കിടേഷ് ഷിബു ചക്രവർത്തി (വരികൾ) |
| വിതരണം | എവർഷൈൻ& അമ്പു ആർട്ട്സ് |
| റിലീസ് തീയതി | 15 സെപ്റ്റംബർ 1994 |
| ദൈർഘ്യം | 150 മിനുട്ടുകൾ |
| രാജ്യം | ഭാരതം |
| ഭാഷ | മലയാളം |

1994ൽ എസ്.എൻ. സ്വാമി കഥയെഴുതി ജോഷി സംവിധാനംചെയ്ത മലയാള ചലച്ചിത്രമാണ്സൈന്യം. മമ്മുട്ടി, വിക്രം, ദിലീപ്, മുകേഷ്, മോഹിനി, പ്രിയാ രാമൻ എന്നിവർ പ്രധാന കഥാപാത്രങ്ങളായി അഭിനയിച്ച ഈ സിനിമയുടെ സംഗീതം കൈകാര്യം ചെയ്തത് എസ്.പി. വെങ്കിടേഷ് ആണ്.

## അഭിനേതാക്കൾ

| അഭിനേതാവ് | കഥാപാത്രം |
| --- | --- |
| മമ്മൂട്ടി | ഗ്രൂപ് കാപ്റ്റൻഎ ജെ ഈശ്വർ |
| മുകേഷ് | വിങ് കമാന്റർ സക്കീർ |
| വിക്രം | കാഡറ്റ് ജിജി |
| ദിലീപ് | കാഡറ്റ് 'കുക്കു' തൊമസ് |
| മോഹിനി  | ലക്ഷ്മി |
| പ്രിയാ രാമൻ  | ശ്രദ്ധാ കൗൾ |
| അബി  | കാഡറ്റ് ദാസ് |
| പ്രേം കുമാർ  | രാമു |
| സുകുമാരൻ  | സുപ്പീരിയർ ഓഫീസർ |
| വത്സല മേനോൻ  | ഈശ്വരിന്റെ അമ്മായി |
| നാരായണൻ നായർ  | ഈശ്വറിന്റെ അമ്മാമൻ |
| ദേവൻ | പോലീസ് ഓഫീസർ |
| കെ.പി.എ.സി. സണ്ണി | പ്രതിരോധ മന്ത്രി |
| നന്ദു  |  |

## ഗാനങ്ങൾ

ഗാനങ്ങൾ ഷിബു ചക്രവർത്തി രചനയും എസ്.പി. വെങ്കിടേഷ് സംഗീതവും നൽകിയിയിരിക്കുന്നു.

| പാട്ട് | ഗായകർ | രാഗം |
| --- | --- | --- |
| ബാഗി ജീൻസും | കൃഷ്ണചന്ദ്രൻ ,മനോ ,സിന്ധു ദേവി ,ലേഖ ആർ നായർ | സിന്ധു ഭൈരവി |
| ചെല്ലച്ചെറുകാറ്റേ | ജി വേണുഗോപാൽ ,സുജാത മോഹൻ |  |
| കള്ളിക്കുയിലെ | കെ എസ്‌ ചിത്ര |  |
| മെർക്കുറി | മനോ ,മാൽഗുഡി ശുഭ ,സുജാത മോഹൻ |  |
| നെഞ്ചിൽ ഇടനെഞ്ചിൽ | കൃഷ്ണചന്ദ്രൻ |  |
| പുത്തൻ കതിർ | ആർ ഉഷ |  |
| വാർമുടിത്തുമ്പിൽ | ജി വേണുഗോപാൽകെ എസ്‌ ചിത്ര |  |

## അവലംബം

## പുറംകണ്ണികൾ

* *സൈന്യം* ഇന്റർനെറ്റ് മൂവി ഡാറ്റാബേസിൽ

## view the film

സൈന്യം1994
# സൂര്യമാനസം

**ഇംഗ്ലീഷ് വിലാസം**

| സൂര്യമാനസം |
| --- |
| വി.സി.ഡി. പുറംചട്ട |
| സംവിധാനം | വിജി തമ്പി |
| കഥ | സാബ് ജോൺ |
| നിർമ്മാണം | ഗീതാഞ്ജലി നന്ദകുമാർ |
| അഭിനേതാക്കൾ | മമ്മൂട്ടി രഘുവരൻ ജഗതി ശ്രീകുമാർ വിനോദിനി ഷൗക്കാർ ജാനകി |
| ഛായാഗ്രഹണം | ജയാനൻ വിൻസെന്റ് |
| ചിത്രസംയോജനം | ശ്രീകർ പ്രസാദ് |
| സംഗീതം | എം.എം. കീരവാണി |
| നിർമ്മാണ കമ്പനി | നന്ദന ഫിലിംസ് |
| വിതരണം | മാക് റിലീസ് |
| റിലീസ് തീയതി | 1992 ഏപ്രിൽ 2 |
| രാജ്യം | ഇന്ത്യ |
| ഭാഷ | മലയാളം |

വിജി തമ്പിയുടെ സംവിധാനത്തിൽ മമ്മൂട്ടി, രഘുവരൻ, ജഗതി ശ്രീകുമാർ, വിനോദിനി, ഷൌക്കാർ ജാനകി എന്നിവർ പ്രധാനവേഷങ്ങളിൽ അഭിനയിച്ച് 1992-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് സൂര്യമാനസം. നന്ദന ഫിലിംസിന്റെ ബാനറിൽ ഗീതാഞ്ജലി നന്ദകുമാർ നിർമ്മിച്ച ഈ ചിത്രം വിതരണം ചെയ്തത് മാക് റിലീസ് ആണ്. കഥ, തിരക്കഥ, സംഭാഷണം എന്നിവ നിർവ്വഹിച്ചത് സാബ് ജോൺ ആണ്.

## അഭിനേതാക്കൾ

| അഭിനേതാവ് | കഥാപാത്രം |
| --- | --- |
| മമ്മൂട്ടി | പുട്ട് ഉറുമീസ് |
| രഘുവരൻ | ശിവൻ |
| അശോകൻ |  |
| ജഗതി ശ്രീകുമാർ | മൂപ്പൻ |
| റിസബാവ |  |
| സിദ്ദിഖ് | ഊറുമീസിന്റെ അപ്പൻ |
| ജഗന്നാഥ വർമ്മ |  |
| ടി.പി. മാധവൻ | ഫാദർ |
| ജഗന്നാഥൻ | ഫാദർ |
| വിനോദിനി | സൂസി |
| ഷൌക്കാർ ജാനകി | ഉറുമീസിന്റെ അമ്മ |
| വൈഷ്ണവി | ഉറുമീസിന്റെ അമ്മ |

## സംഗീതം

കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക് സംഗീതം പകർന്നത് എം.എം. കീരവാണി ആണ്. പശ്ചാത്തലസംഗീതം ഒരുക്കിയിരിക്കുന്നത് എസ്.പി. വെങ്കിടേഷ്. ഗാനങ്ങൾ സി സി ഓഡിയോസ് വിപണനം ചെയ്തിരിക്കുന്നു.

ഗാനങ്ങൾ
1. തരളിത രാവിൽ മയങ്ങിയോ സൂര്യമാനസം – കെ.ജെ. യേശുദാസ്
2. കണ്ണിൽ നിലാ – മനോ, കോറസ്
3. മേഘത്തേരിറങ്ങും സഞ്ചാരി – കെ.എസ്. ചിത്ര, കോറസ്
4. തരളിത രാവിൽ മയങ്ങിയോ – കെ.എസ്. ചിത്ര

## അണിയറ പ്രവർത്തകർ

| അണിയറപ്രവർത്തനം | നിർ‌വ്വഹിച്ചത് |
| --- | --- |
| ഛായാഗ്രഹണം | ജയനൻ വിൻസെന്റ് |
| ചിത്രസം‌യോജനം | ശ്രീകർ പ്രസാദ് |
| കല | സാബു സിറിൾ |
| ചമയം | എം.ഒ. ദേവസ്യ |
| നൃത്തം | കുമാർ |
| ലാബ് | വിജയ കളർ ലാബ് |
| നിശ്ചല ഛായാഗ്രഹണം | ചന്ദ്രു |
| എഫക്റ്റ്സ് | മുരുകേഷ് |
| ശബ്ദലേഖനം | കൃഷ്ണനുണ്ണി |
| വാർത്താപ്രചരണം | വാഴൂർ ജോസ്, എബ്രഹാം ലിങ്കൻ |
| നിർമ്മാണ നിർവ്വഹണം | സച്ചിദാനന്ദൻ |
| വാതിൽ‌പുറചിത്രീകരണം | എ.വി.എം. തിയേറ്റർ |
| സ്റ്റുഡിയോ | ഉദയ |
| പ്രൊഡക്ഷൻ മാനേജർ | സി.എസ്. ഹമീദ് |
| അസോസിയേറ്റ് ഡയറൿടർ | വി.എം. വിനു |
| റീ റെക്കോർഡിങ്ങ് | സ്വാമിനാഥൻ |

## പുരസ്കാരങ്ങൾ

* 1993 കേരള ഫിലിം ക്രിടിക്സ് പുരസ്കാരം – മികച്ച നടൻ – മമ്മൂട്ടി

## പുറത്തേക്കുള്ള കണ്ണികൾ

* *സൂര്യമാനസം* ഇന്റർനെറ്റ് മൂവി ഡാറ്റാബേസിൽ
* *സൂര്യമാനസം* Archived 2014-07-29 at the Wayback Machine – മലയാളസംഗീതം.ഇൻഫോ
* ബെസ്ഫ് ഓഫ് മമ്മൂട്ടി - സൂര്യമാനസത്തിലെ പുട്ടുറുമീസ്‌ - മലയാളത്തിൽനിന്ന്